Sámi Grand Prix 2023

Sámi Grand Prix 2023 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln lávurduv cuáŋuimáánu 8. peeivi 2023 pessijâšmarkkânij ääigi. Tot lâi 33. tohe, ko kišto uárnejui. Njuhčâmáánu 10. peeivi 2023 kišto uásálisteeh já pitáh almottuvvojii. Siämmáá peeivi DAT almostitij ive 2023 nurâldâhskiäru njuolgist muusikpalvâlussáid neetist. Juoigâmuási vuoitij maadâsämmilâš Saara Hermansson loddejuáigusáin Goeksege, kii vuoitij meid ive 2019 Sámi Grand Prix, mut talle sun vuoitij lávlumuási. Lávlumuási vuoittijn tavesämmiliih Mihka já Andreas pittáin Ále guođe mu. Sunnust Andreas uásálistij meid ive 2022 kišto lávlumuási kollefinalân SOÁ-muusikjuávhu jesânin, mut muusikjuávkku táppái Ingá-Máret Gaup-Juuson. 

 Formaat 
Kiišton puáhtá uásálistiđ tuše uđđâ pitáigijn, moh láá monnii sämikielân já moh iä lah ovdil almostum. Pitáh oovdânpuáhtojeh konsertist pessijâšmarkkânij ääigi pessijâšlávurduv ađai cuáŋuimáánu 8. peeivi Báktehárji-maaŋgâtooimâhaalist. Siämmást livekonsert čáittoo njuolgâ vuolgâttâssân meid NRK 1:st, NRK TV:st já radio peht. Vuolgâttâs puáhtá keččâđ já vyeittee puáhtá jienâstiđ kost peri maailmist.

 Jođetteijeeh 
Ive 2023 kišto jođetteijen láin sämmiliih Agnete Saba já Ole Mathis Sara Nedrejord.

 Juoigâm- já lávlumuásih 
Ovdebij iivij náál kištoost lijjii kyehti uási: juoigâmuási já lávlumuási. Ive 2023 lávlumuási lâi vuossâmužžân já juoigâmuási nubben. Juoigâmuási maŋa Emil Karlsen, Jan Ole Hermansen já Dear Sara juoigii ive 2002 jáámmám Simona Máhtte kunnen. Katarina Barruk já Hildá Länsman lávdástáin kollefiinaal jienâstem ääigi.

Juoigâmuási uásálisteeh
Juoigâmuásist lijjii 6 uásálistee. Taam uási vuoitij Saara Hermansson. Sun juoigâi maadâsämikielâg pittáin Goeksege. Nubben lâi Anders Isak Oskal orjâlâškielâg pittáin Sara Máijja Oskal. 

 Staatâ teikkâ eennâm  Uásálistee  Juáigus  Kielâ    Saara Hermansson  Goeksege  maadâsämikielâ   Nils Peder A. Gaup  Johan Nils Peder  orjâlâškielâ   Heli Aikio  Piegâkandâ  anarâškielâ   Anders Isak Oskal  Sara Máijja Oskal  orjâlâškielâ   Astrid Tuorda  Unnaviellja     Nils Johan A. Gaup  Lise Merete  orjâlâškielâ

Kollefinalân peesáin Saara Hermansson pitáinis Goeksege já Anders Isak Oskal pitáinis Sara Máijja Oskal.

Fiinaal

 Staatâ teikkâ eennâm  Uásálistee  Laavlâ    Saara Hermansson  Goeksege   Anders Isak Oskal  Sara Máijja Oskal

Lávlumuási uásálisteeh
Lávlumuásist-uv lijjii 6 uásálistee. Taam uási vuoittijn Mihka já Andreas. Suoi lávloin orjâlâškielâg pittáin Ále guođe mu. Nubben lâi Máret Áile orjâlâškielâg pittáin Ráhkis hoavda. 

 Staatâ teikkâ eennâm  Uásálistee(h)  Laavlâ  Kielâ   Yungmiqu já Jezebro  Cokka gávtti!  orjâlâškielâ   Linus Johnsen  Cevzoset Hilat  orjâlâškielâ   Aili Kathrine Wergeland Teigmo  Duostil  orjâlâškielâ   Mihka já Andreas  Ále guođe mu  orjâlâškielâ   Máret Áile  Ráhkis hoavda  orjâlâškielâ   Elin Oskal  Lusa  orjâlâškielâ

Kollefinalân pessii Mihka já Andreas pitáinis Ále guođe mu já Máret Áile pitáinis Ráhkis hoavda.

Fiinaal 

 Staatâ teikkâ eennâm  Uásálistee(h)  Laavlâ    Mihka já Andreas  Ále guođe mu   Máret Áile  Ráhkis hoavda

Áillohaš-muusikpalhâšume
Ive 2023 Áillohaš-muusikpalhâšume vuoitij Maj-Lis Skaltje.

 Fáádást eres soojijn 
 Ive 2023 Sámi Grand Prix radiovuolgâttâs NRK:st

Käldeeh

*